**Альмира Нурахметова,**

 №6 сәбилер бақшасының тәрбиешісі,

Павлодар қаласы

**2 саны мен цифры**

**Білім беру саласы:** Таным.

**Ұйымдастырылған оқу қызметі:**  ҚМҰҚ

**Топ:** ортаңғы

**Мақсаты:** балаларды 2 саны және цифрымен таныстыру. Геометриялық пішіндерді еске түсіру.

**Міндеттері:**

**Тәрбиелік:** қызығушылығын арттыру, еңбексүйгіштікке тәрбиелеу.

**Білімділік:** көргенін суреттеп айта білу қабілетін, тілін, ой-өрісін дамыту.

**Дамытушылық:** логикалық ойлау және есте сақтау қабілеттерін дамыту

**Көрнекіліктер:** бауырсақ суреті, жануарлардың суреттері, геометриялық пішіндер, таратпалы карточкалар

 **Ұйымдастыру кезеңі.**

**Шаттық шеңбері:**

Сәлеметсіз бе, Күн!

Сәлеметсіз бе, Аспан!

Сәлеметсіз бе, Жер-Ана!

Сәлеметсің бе, сен!

Сәлеметсің бе, мен!

- Есік тықылдатады.

- Балалар, қараңдаршы бізге біреу хат беріп жіберіпті. Қасында қорапша бар. Қане, хатты оқып көрейікші, не жазыпты.

- Апамнан да қаштым, атамнан да қаштым, қиындыққа тап болдым - деп жазыпты.

- Бұл кім болған екен. (Бауырсақ)

- Ал қорапшада не бар екен, көрейік.

Қорапшаны ашып ішіндегі қарындашты алады.

- Балалар, осы Қарындаш бауырсақты тауып алуға болатын жолды көрсетеді.

* Ал сендер бауырсаққа көмектесуге дайынсыңдар ма?
* Ендеше жолға аттанайық.

Көзімізді жұмайық (1-2-3 қоянның үйіне жеткіз).

* Сәлеметсіз бе, Қоян?
* Сіз білесіз бе, мына жерден бауырсақ өтті ме?
* Иә, өтті, - деп қоян сыбырлайды.
* Бірақ сендер маған көмектесіңдер.
* Қоян бізге көмектеседі, бірақ біз де оған көмектесейік.

«Ғажайып дорба» Көкөністерді біртіндеп алып көрсетіп, 2 санымен таныстырады. Балаларға қоян рахметін айтып, Бауырсақ қасқырға қарай кеткенін айтады.

* Алға! (1-2-3 қасқырдың үйіне жеткіз)
* Сәлеметсіз бе, құрметті Қасқыр!
* Біздің досымыз - Бауырсақты кездестірген жоқсыз ба?
* Иә, сендердің достарың осында болды.

Қасқыр бізге көмектеседі, біз де қасқырға көмектесейік.

Геометриялық пішіндерді атап айту. (үшбұрыш, дөңгелек, тіктөртбұрыш, сопақша)



* Балаларға Қасқыр рахметін айтып, Бауырсақ аюға қарай кеткенін айтады.
* Алға! (1-2-3 Аюдың үйіне жеткіз).
* Сәлеметсіз бе, Аю. Біздің досымыз бауырсақты кездестірген жоқсыз ба?
* Иә, кездестірдім. Ол менің кептіріп қойған пималарымды бәрін асығып жүріп шашып кетті. Енді жұптарын таба алмай отырмын. Маған көмектесіңдерші.
* Қане, балалар көмектесейік.
* Пиманың жұптарын табу (карточкаларда берілген тапсырмаларды орындайды)

*Аю рахметін айтып балаларды түлкінің үйіне жібереді.*

**Сергіту сәті:**

Ормандағы аюдың

Құлпынайы көп екен.

Теріп, теріп алайық,

Қалтамызға салайық.

Алға! (1-2-3 Түлкінің үйіне жеткіз)

* Ах, сен қу Түлкі, бізден Бауырсақты тығып отырсың ба?

Бәрібір біз оны тауып алып, қиындықтан құтқарамыз.

* Ал, балалар, онда сендер мына тапсырманы орындаңдар.

Балалар тапсырманы орындайды.

 - Түлкі маған Бауырсақты қорапшалардың біреуіне тығып қойғанын айтты.

 -  Қай қорапшада екенін қарап көрейік.

 -  Сәлеметсің бе, Бауырсақ!

 - Сені көп іздедік, бірнеше қиындықтардан өттік. Енді сен бізбен біргесің.

**Қорытынды:** Сабақты қорытындылау.

 - Балалар, сендер бауырсақты құтқардыңдар. Жарайсыңдар.

 - Біз не білдік? 2 саны және цифрымен таныстық. 2 саны – екі заттың санын білдіреді.

 Белсенді қатысқан балаларды мадақтау.